stanford-oval/wikipedia huggingface dataset:
Web service
ביקורת על Web Services

למרות היתרונות של התקניוּת וקלות הפיתוח של Web Services יש להם גם חסרונות שהעיקרים בהם מצוינים להלן:
ביצועים - הטכנולוגיה התקנית המשמשת את Web Services עשויה במקרים רבים להיות פחות יעילה מטכנולוגיות קנייניות ולפעמים אינה עונה על רמת השירות הנדרשת בארגון. מקורות בולטים לחוסר היעילות הם השימוש ב XML המחייב Serialization ו Deserialization וכמות הנתונים הגבוהה במיוחד המועברת ברשת ובגלל רמת הביצועים הנמוכה של פרוטוקול התקשורת HTTP.
חוסר בשלות - תהליך ההבשלה של תקנים הוא ארוך. מרבית התקנים עדיין אינם בשלים מספיק. כך למשל התקן WS-Atomic-Transaction עוסק בתחום חשוב אך אינו בשל דיו (הוא גם סותר תקנים אחרים בתחום שאינם קשורים ל Web Services)
מגבלות באבטחת מידע - התקן מבוסס על העברת המסרים דרך מחשבי ביניים (למשל: Proxy) היות שהתקן מבוסס על תוכני המסרים עשויה להידרש פתיחת המסרים בתחנות ביניים.
אי-הסכמה על המבנה הארכיטקטוני של מחסנית התקנים: גוף אחד עשוי למקם תקן בשכבה מסוימת של המחסנית בעוד גוף אחר עשוי למקמה בשכבה אחרת.
תקנים תשתיתיים שאינם תומכים בהיבטים סמנטיים עסקיים. יוצא מן הכלל התקן הלא פופולרי EBXML שנותן מענה להיבטים מסוג זה, אך אינו זוכה להצלחה משום שחברת מיקרוסופט אינה תומכת בו.
התקנים מושפעים באופן רב משיקולים פוליטיים של יצרני תוכנה.
Web Services וסביבות פיתוח וריצה

מרבית סביבות הפיתוח יודעות לחולל באופן אוטומטי Web Services, על בסיס הגדרות פרמטריות של התוכניתן. בסביבת ‎.NET של מיקרוסופט, שפותחה מאוחר יחסית, Web Services הם חלק אינטגרלי מסביבת הפיתוח הכוללת. סביבת J2EE הוותיקה יותר הורחבה לתמיכה ב-Web Services באמצעות שימוש ב-API. בין ה-APIs אפשר לציין JAX-RPC ואת JAX-WS המאוחר יותר. גם בסביבות אחרות כגון CICS במחשבים מרכזיים (Mainframe) התווספה תמיכה.
בשפות אחרות יש צורך בכתיבה ידנית של אוסף הפעולות שיבצעו את סרליזציית המידע וינהלו את העברת ההודעות. לשם כך ניתן להשתמש למשל בשפת C וב-JAVA בספריות (frameworks) המאפשרות יצירת קוד stub לפי הגדרת WSDL, או יצירת WSDL מקובץ הגדרות. דוגמאות לספריות כאלו:
Axis של קרן התוכנה אפאצ'י
kdSOAP של נוקיה
gSOAP מקבוצת Genivia
חוסר תאימות

מספר מערכות שמייצרות קוד (code generation) מקשות במיוחד שימוש בתקני W3C חדשים בנושאי SOAP:
נושא ה complexTypes במערכות .NET ישנות מקשה על מתכנת לא מנוסה ליצור תמיכה בעבודה ב rpc/literal ו document/literal ולמעשה מאפשר עבודה רק ב rpc/literal. (הבעיה לא קיימת בשימוש ב C, Java, פרל וכו').
שימוש במבני נתונים מתקדמים (לדוגמה  מערכים ורשימות מקושרות כמעט ולא נפוץ במערכות . NET כלפי מערכות אחרות -
על פי הנהוג ב Java ושפות אחרות מתבצע המרת הנתונים לsequence sequence אשר לא קיים עבורו הגבלה של כמות מופעים (unbounded) מסוג xsd:anyType . למעשה מערכות web services מדברות בין פרל ל Java ול-C (בשימוש בתשתיות תוכנה דוגמת gSOAP ו Axis) אולם יש לבצע התאמת קוד שנוצר ב .NET (בין אם זה C++/C או C#) לשם ביצוע העברת מידע בין סביבת .NET לאחרות.
ראו גם

ארכיטקטורה מוכוונת שירותים (SOA)
BPM
Enterprise Service Bus
מחשוב ענן (באנגלית Cloud Computing)
תוכנה כשירות או באנגלית SaaS
SOAP
WSDL
יצרן תוכנה בלתי תלוי
שילוב מערכות
לקריאה נוספת

Considering how much have already been accomplished in in the area of Web Services, some wondering if official standards are necessary but they are and standardization is well underway/ Anne Thomas Manes, Systinet
הערות שוליים

↑  ההגדרה היא תרגום חופשי לעברית של טקסט באנגלית המופיע באתר האינטרנט של W3C
↑
| --- | --- |
בקרת זהויות :  NLI: 987007537450005171  BNE: XX552378  LCCN: sh2003001435  NKC: ph249465 
איור 1: Web Service
איור 2: Web Services Stack
אושקר קרמונה

אַנְטוֹנְיוֹ אוֹשְׁקָר פְרַאגוֹזוֹ קַרְמוֹנָה (פורטוגזית: António Óscar Fragoso Carmona;‏ 24 בנובמבר 1869 - 18 באפריל 1951) היה נשיא ייצוגי של פורטוגל משנת 1933 עד 1951. בשנת 1923 מונה לשר המלחמה של פורטוגל ובשנת 1926, בעקבות מהפכת ה-28 במאי, נתמנה לראש ממשלת פורטוגל. בשנת 1933 נתמנה לנשיא טקסי של פורטוגל, אך היה חסר השפעה פוליטית אמיתית, שכן הכוח היה בידי הרודן אנטוניו דה אוליביירה סלזאר.
ביוגרפיה

קרמונה נולד בליסבון, בירת פורטוגל, כאח הבכור בין חמישה אחים. קרמונה שירת בצבא הפורטוגזי ועלה בדרגותיו לאורך הקריירה שלו עד שהיה לקצין רב השפעה על השיח הפוליטי בתוך ההנהגה הצבאית. כתוצאה מהמחסור בקצינים נאמנים למשטר הרפובליקני הוא עלה במהירות בין הדרגות. בהיותו שר המלחמה פעל קרמונה בניסיון להסתיר קשרים במעגלים פנימיים בצבא נגד הממשל. היה זה תפקידו כתובע צבאי במשפט "סאלה דו רישקו" נגד קושרי קשר אנטי-רפובליקנים אשר הביא אותו לידיעת הציבור הלאומי. במהלך המשפט, שבו ייצג את הרפובליקה, הביא את הנאשמים לסרב לקבל את הטענה ש"הרפובליקה היא כאדם חולה" וש"נדרש מנתח לטפל בה." בהמשך התמנה קרמונה לשר החוץ הפורטוגזי, גם כן בחסות ממשלה רפובליקנית. כאשר הגנרל מנואל גומש דה קושטה הואשם בתאוריית קשר נגד הרפובליקה והועבר ממשרתו הצבאית למשרה משנית, קרמונה התפטר מתפקידו כשר החוץ ועורר שערורייה שלטונית אשר הוסיפה לפגוע ביציבות המשטר הרפובליקני.
בשנת 1926 קרמונה שיתף פעולה עם גומש דה קושטה וקצינים נוספים בארגון הפיכת ה-28 במאי בפורטוגל אשר הדיחה את הממשלה הרפובליקנית והחליפה אותה במשטר צבאי שבתורו החל את תקופת הדיקטטורה הלאומית בפורטוגל. הממשל הצבאי החדש נאבק כקודמו הרפובליקני במשבר הכלכלי הממושך שבו הייתה פורטוגל שקועה. לאחר הדחתו של גומש דה קושטה ממשרת נשיא פורטוגל החליף אותו קרמונה, שבאותה העת כיהן גם כראש ממשלת פורטוגל, במשרה הנשיאותית. קרמונה התחקה אחר הפרופסור לכלכלה פוליטית, אנטוניו דה אוליביירה סלזאר מאוניברסיטת קוימברה, אשר יצא נגד מדיניותה הכלכלית של הממשלה. קרמונה הזמין את סלזאר לקחת את משרת שר האוצר ותוך זמן קצר יחסית התגלה סלזאר כנכס עבור המשטר. בהמשך תמך קרמונה בסלזאר במאבקיו של האחרון מול שאר שרי הממשלות הצבאיות השונות. לבסוף, ב-1932, קרמונה מינה את סלזאר לראש הממשלה הפורטוגזי החדש ואפשר לו יד חופשייה בניהול המדינה. קרמונה נשאר בעל המשרה הנשיאותית הייצוגית ברובה עד לפטירתו ב-1951.
אוניברסיטת איסלנד

אוניברסיטת איסלנד - הפקולטה למשפטים
אוניברסיטת איסלנד - הפקולטה לרפואה
אוניברסיטת איסלנד (באיסלנדית: Háskóli Íslands) אשר נמצאת בעיר הבירה רייקיאוויק שבאיסלנד, היא אוניברסיטת המחקר הציבורית הגדולה ביותר והעתיקה ביותר מכל מוסדות ההשכלה הגבוהה במדינה.
האוניברסיטה חברה ברשת אוטרכט וחברה ברשת אורורה (רשת אוניברסיטאות).
האוניברסיטה נוסדה בשנת 1911, ובמשך השנים היא גדלה מבית ספר לעובדי ציבור לאוניברסיטה שבה 14,000 סטודנטים הלומדים ב-25 פקולטות. נושאי הלימוד באוניברסיטה הם מדעי החברה, מדעי הרוח, רפואה, מדעי הטבע, הנדסה והדרכת מורים.
היסטוריה

האוניברסיטה נוסדה ב-17 ביוני 1911 על ידי הפרלמנט האיסלנדי "אלת'ינגי", במטרה לאחד שלושה מוסדות לימוד שונים של תאולוגיה, רפואה ומשפטים. במקור אוניברסיטת איסלנד לימדה רק את שלושת תחומי הלימוד האלה, בנוסף לפקולטה למדעי הרוח. בשנה הראשונה להקמתה, למדו באוניברסיטה 45 סטודנטים, והרקטור הראשון של האוניברסיטה היה ביורן מ. אולסן, פרופסור בפקולטה למדעי הרוח. במשך 29 שנותיה הראשונות שכנה אוניברסיטת איסלנד בבניין הפרלמנט האיסלנדי, במרכז רייקיאוויק.
תחומי הלימוד באוניברסיטה

האוניברסיטה כוללת את בתי הספר והפקולטות הבאים:
בית הספר למדעי החברה
הפקולטה למנהל עסקים וכלכלה
הפקולטה למשפטים
הפקולטה למדעי החברה
הפקולטה לעבודה סוציאלית
הפקולטה למדע המדינה
בית הספר למדעי הבריאות
הפקולטה לרפואה
הפקולטה סיעוד
הפקולטה לאודונתולוגיה
הפקולטה לפרמקולוגיה
הפקולטה למדעי המזון והתזונה
הפקולטה לפסיכולוגיה
בית הספר למדעי הרוח
הפקולטה לתאולוגיה
הפקולטה לספרות שפה ובלשנות
הפקולטה למדעי התרבות האיסלנדית
הפקולטה להיסטוריה ופילוסופיה
בית הספר לחינוך
הפקולטה למדעי הספורט, מחקרים פנאי וחינוך חברתי
הפקולטה לחינוך מורים
הפקולטה למדעי החינוך
בית הספר להנדסה ומדעי הטבע
הפקולטה להנדסת תעשייה, מכונות ומדעי המחשב
הפקולטה למדעי כדור הארץ
הפקולטה למדעי החיים ומדעי הסביבה
הפקולטה להנדסת חשמל ומחשבים
הפקולטה למדעים הפיזיקליים
הפקולטה להנדסה אזרחית וסביבתית
אחרי החתונה (סרט, 2019)

| --- | --- |

כרזת הסרט "אחרי החתונה" בעברית
 מבוסס על:  אחרי החתונה 
 בימוי:  בארט פרוינדליך
 הופק בידי:  ג'ואל ב. מייקלס 
 תסריט:  בארט פרוינדליך
 עריכה:  ג'וזף קרינגס
 שחקנים ראשיים:  מישל ויליאמס אבי קווין בילי קרודופ ג'וליאן מור ויל צ'ייס 
 מוזיקה:  מייקל דאנה 
 צילום:  ג'ולי מקט 
 מדינה:  ארצות הברית 
 חברה מפיצה:  Sony Pictures Classics 
 שיטת הפצה:  וידאו על פי דרישה 
 הקרנת בכורה:  24 בינואר 2019 
 משך הקרנה:  112 דק' 
 שפת הסרט:  אנגלית 
 סוגה:  סרט דרמה 
 הכנסות באתר מוג'ו:   afterthewedding19
 אתר רשמי
 דף הסרט ב־IMDb
 
אחרי החתונה (באנגלית: After the Wedding) הוא סרט דרמה אמריקאי משנת 2019, שנכתב ובוים על ידי בארט פרוינדליך. זוהי גרסה מחודשת לסרט דני משנת 2006 בשם זהה של סוסנה בייר. בסרט מככבים ג'וליאן מור, מישל ויליאמס, בילי קרודופ ואבי קווין.
הסרט הוקרן בבכורה עולמית בפסטיבל הסרטים של סאנדנס ב־24 בינואר 2019, והוא יצא לאקרנים בארצות הברית ב־9 באוגוסט 2019, בהפצה של Sony Pictures Classics .
עלילה

איזבל (ויליאמס) היא מייסדת שותפה של בית יתומים בקולקטה שבהודו. היא מוזמנת לניו יורק כדי לפגוש תורמת (נדבנית) פוטנציאלית בשם תרזה (מור). למרות התיסכול, שאיזבל מגיעה איתו מהצורך לנסוע עד ניו יורק כדי להצדיק תרומה לצדקה, היא מסכימה לפגישה, שמתקיימת יום לפני חתונת בתה של תרזה (קווין). איזבל מוזמנת במפתיע לחתונה וההתרחשויות שמתקיימות בה מאלצות אותה להתמודד עם החלטות שקיבלה לפני 20 שנה כמו גם עם גבר מעברה, שמתגלה כבעלה של תרזה (קרודופ). במהלך הסרט נחשפים סודות נוספים כמו גם ההסבר למתן של תרומה גדולה ולא-מוסברת בתחילה, בשווי של כ־20 מיליון דולר.
שחקנים

ג'וליאן מור בתפקיד תרזה יאנג, אשתו של אוסקר ואימה של גרייס, מיליונרית ונדבנית שמחייבת את איזבל לפגוש בה
מישל ויליאמס בתפקיד איזבל
בילי קרודופ כאוסקר קרלסון, בעלה של תרזה ואביה של גרייס
אבי קווין בתפקיד גרייס, ביתם של תרזה ואוסקר
וויל צ'ייס כפרנק
הפקה

בפברואר 2018, ג'וליאן מור הייתה אמורה לככב בגרסה האמריקאית המחודשת לסרט הדני: "אחרי החתונה (2016)" של במאית הקולנוע הדנית סוסנה בייר, כאשר בגרסה המחודשת התפקידים הראשיים משתנים מזכר לנקבה. דיאן קרוגר לוהקה גם היא. עם זאת, באפריל 2018, מישל ויליאמס החליפה את קרוגר. במאי 2018 הצטרפו לצוות השחקנים גם בילי קרודופ ואבי קווין.
שלב ההפקה העיקרי החל במאי 2018.
יציאה לאקרנים

הסרט הוקרן בבכורה עולמית בפסטיבל הסרטים סאנדנס ב-24 בינואר 2019. זמן קצר לאחר מכן חברת ההפצה Sony Pictures Classics רכשה את זכויות ההפצה של הסרט בארצות הברית, וקבעה את מועד יציאתו לקראת 9 באוגוסט 2019.
תגובות > תגובות המבקרים

באתר ביקורות הסרטים Rotten Tomatoes אחוז הביקורות החיוביות הוא 47%, זאת על בסיס 88 ביקורות, והדירוג הממוצע שלו הוא 5.57 מתוך 10. בקונצנזוס הביקורתי של האתר נכתב, בין היתר: "אחרי החתונה נהנה מליהוק מוצק של צוות שחקנים יציב ומחומר מקורי חזק, אך בכל זאת מתקשה מאוד להצית רגש כלשהו."
באתר הסרטים Metacritic, קיבל הסרט ציון ממוצע משוקלל של 52 מתוך 100, בהתבסס על 30 ביקורות, מה שמרמז על "ביקורות מעורבות או ממוצעות".
תגובות > תגובות המבקרים בישראל

בעיתון הארץ כתב אורי קליין שהסרט מבוים באופן מגושם וגס אפילו ג'וליאן מור ומישל ויליאמס לא מצליחות להציל (...) וש"לעומת שרידן, שבגרסתו נצמד כמעט לחלוטין לעלילת סרטה של ביר, פרוינדליך, בגרסתו ל"אחרי החתונה" עושה בו מהפך מגדרי, שמעצים את מהותו המלודרמטית והסנטימנטלית".
ארז דבורה כתב על הסרט ב-ynet כי עלילת הסרט (...) "היא פלטפורמה מבטיחה ללא מעט סצנות של "משחק" מהסוג המזוהה עם הופעותיה של מור, כלומר, מרכיב דרמטי המזמן התפרקות נפשית ובכי. מול מור מופיעה שחקנית מוערכת נוספת - מישל ויליאמס. במצב אופטימלי מפגש הפסגה הזה היה מאפשר להן לאתגר זו את זו ולהפוך את הסרט לצפיית חובה עבור קהל המחפש בידור לאנשים בוגרים בבתי הקולנוע. לא כך הם הדברים (...) התסריט והבימוי של פרוינדליך לא משכילים לנתב את שתי השחקניות המוכשרות להופעות משחק משמעותיות".
בוואלה מבקר הקולנוע אבנר שביט מתייחס לשינוי המגדרי: "הסרט מבוסס על דרמה דנית מופתית בשם זהה, פרי עטה של סוזן ביאר, שיצאה לאקרנים באמצע העשור הקודם והייתה מועמדת לאוסקר. היא עוסקת באדם אידיאליסט, שעזב את דנמרק כדי לנהל בית יתומים בהודו, וחוזר למולדתו כדי לגייס כספי צדקה מתורם עשיר. במהלך המפגש עימו, מציב הפילנתרופ תנאי מוזר, ודורש מן האורח שקפץ לבקר לנכוח בחתונת בתו. בהגיעו לשם, מתבררת הסיבה לבקשה, ומתחיל רצף של גילויים, קונפליקטים ושאלות מוסריות. העיבוד האמריקאי שומר פחות או יותר על העלילה המקורית, אבל עם כמה שינויים מהותיים: קודם כל, כמובן, הסיפור עובר מקופנהגן לניו יורק; חשוב מכך, יש גם שינוי מגדרי. הפעם, הדמויות הראשיות הן שתי נשים - את מנהלת בית היתומים מגלמת מישל וויליאמס, וג'וליאן מור היא בעלת ההון."
הערות שוליים

↑  Lee, Benjamin (25 בינואר 2019). "After the Wedding review – Julianne Moore and Michelle Williams lift confused melodrama". The Guardian (באנגלית בריטית). ISSN 0261-3077. נבדק ב-24 ביוני 2019. {{cite news}}:  (עזרה)
↑  "Sundance London 2019 Review - After the Wedding". Flickering Myth (באנגלית אמריקאית). 6 ביוני 2019. נבדק ב-24 ביוני 2019. {{cite web}}:  (עזרה)
↑  Simmonds, Emma (3 ביוני 2019). "After the Wedding". The List (באנגלית בריטית). נבדק ב-24 ביוני 2019. {{cite web}}:  (עזרה)
↑  "Watch Trailer | 'After the Wedding' starring Julianne Moore, Michelle Williams and Billy Crudup". The Statesman (באנגלית אמריקאית). 8 ביוני 2019. נבדק ב-24 ביוני 2019. {{cite web}}:  (עזרה)
↑  Fleming Jr, Mike (14 במאי 2019). "Julianne Moore-Michelle Williams Sundance Fest Opener 'After The Wedding' Acquired By Sony Pictures Classics". Deadline Hollywood. נבדק ב-14 במאי 2019. {{cite web}}:  (עזרה)
↑  "After the Wedding (2019)". Rotten Tomatoes. נבדק ב-25 באוגוסט 2019. {{cite web}}:  (עזרה)
↑  "After the Wedding (2019) reviews". Metacritic. נבדק ב-25 באוגוסט 2019. {{cite web}}:  (עזרה)
↑   אורי קליין, "אחרי החתונה": קו דק בין מלודרמה לאופרת סבון, באתר הארץ, 1 באוקטובר 2019
↑  "אחרי החתונה": שתי כוכבות-על בסרט סתמי, באתר ynet, 2 באוקטובר 2019
↑  אבנר שביט‏, "אשתי היא השחקנית הכי טובה בעולם", באתר וואלה, 26 בספטמבר 2019
אורי לוי (קצין)

| --- | --- |

מפקד עוצבת השרון, אל"ם אורי לוי, 2020
 לידה:  27 בדצמבר 1978 (בן 45) ישראל ישראל
 מדינה:  ישראל 
 השכלה:  מכינה קדם-צבאית בני דוד 
 השתייכות:   צבא הגנה לישראל
 תקופת הפעילות:  1998–2023 (כ־25 שנים)
 דרגה:    אלוף-משנה
 תפקידים בשירות
 ראש ענף חי"ר במא"ש במל"י  מפקד גדוד נצח יהודה  מפקד בא"ח כפיר  מפקד עוצבת השרון  מפקד בא"פ לכיש  קצין אג"ם של הגיס המטכ"לי  ראש מטה פיקוד ההכשרות והאימונים
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
אורי לוי (נולד ב-27 בדצמבר 1978) הוא קצין צה"ל במילואים בדרגת אלוף-משנה. שימש קצין אג"ם של הגיס המטכ"לי וראש מטה פיקוד ההכשרות והאימונים בזרוע היבשה, מפקד עוצבת השרון ומפקד בא"פ לכיש, מפקד בא"ח כפיר ומפקד גדוד נצח יהודה.
ביוגרפיה

לוי גדל בקדומים. למד בישיבה התיכונית "בני עקיבא השומרון" שבקרני שומרון ובמכינה קדם-צבאית בני דוד בעלי במחזור ט'. התגייס לצה"ל בשנת 1998, והתנדב ליחידת עוקץ. עבר מסלול הכשרה כלוחם. בתום המסלול יצא לקורס קציני חי"ר. בסיום הקורס שב ליחידה ומונה למפקד צוות. בהמשך שימש כמפקד פלגת לוחמים ביחידה. לאחר 8 שנות שירות ביחידה עבר לחטיבת כפיר, שם מונה למפקד הפלוגה המסייעת בגדוד דוכיפת. לאחר מכן מונה לסגן מפקד גדוד נצח יהודה. בהמשך שימש כסגן מפקד בא"ח כפיר. לאחר מכן שירת כמפקד מחזור בבא"ח כפיר.
בשנת 2013 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2014. ב-31 ביולי 2014 מונה למפקד גדוד נצח יהודה, ושירת בתפקיד זה עד אוקטובר 2016. בסיום התפקיד יצא ללימודים. לאחר מכן מונה למפקד בא"ח כפיר, ושימש בתפקיד בין השנים 2017–2019. ב-27 ביוני 2019 הועלה לדרגת אל"ם ומונה למפקד עוצבת השרון ובמקביל למפקד בא"פ לכיש, בתפקידו כמפקד בא"פ לכיש שימש עד 3 באוקטובר 2021 ובתפקידו כמפקד עוצבת השרון שימש עד 5 באוקטובר 2021. בשנת 2021 מונה לקצין אג"ם של הגיס המטכ"לי ולראש מטה פיקוד ההכשרות והאימונים בזרוע היבשה, לאחר סיום תפקידיו בשנת 2023 פרש מצה"ל.
באוגוסט 2024 התמנה למנכ"ל "עמינדב" - עמותה בשירות הלאומי האזרחי.
חיים אישיים

לוי מתגורר בירושלים, נשוי לסופרת הילה לוי ואב לארבעה.
הערות שוליים

↑  שי לוי, ‏הגדוד החרדי מוכיח את עצמו בתרגיל בבקעה, באתר ‏מאקו‏, 2 בפברואר 2015
↑  מיכאל אוריה, כך מכשירים את דור הלוחמים הבא של חטיבת כפיר, אתר צה"ל, 26 ביולי 2018
↑  אסף משניות, ריבונות על יבש, באתר ערוץ 7, 18 ביוני 2020
אינאל גטיגז'ב

אינאל ארסנוביץ' גטיגז'ב (ברוסית: Инал Арсенович Гетигежев; נולד ב-13 במאי 1987 בנרטקלה שברוסיה) הוא כדורגלן רוסי המשחק בעמדת המגן בטורפדו ז'ודינו.
קריירת מועדונים

ערך את הבכורה שלו בליגת העל ב-2006 בלוקומוטיב מוסקבה. ב-2008 שיחק בהשאלה בליגה הלאומית, תחילה ברוסטוב, אחר כך בטורפדו מוסקבה. ב-19 במרץ 2009 עבר לניז'ני נובגורוד. ב-2010 הפך לשחקן של קבוצה מאותה עיר - וולגה ניז'ני נובגורוד. ב-15 ביוני 2012 חתם על חוזה ברוסטוב ל-4 שנים. ב-22 ביוני 2013 עבר לרובין קאזאן.
אולאוון

| --- | --- |

אולאוון פולט קיטור
 מידע כללי
 סוג הר:  הר געש שכבתי
 גובה:  2,234 מטרים
 מדינה:  פפואה גינאה החדשה 
 מיקום:  מזרח בריטניה החדשה, פפואה גינאה החדשה
 רכס הרים:  הקשת הגעשית של ביסמרק
 מספר הר געש:  =0502-12
 התפרצות אחרונה:  2012
 קואורדינטות:  5°03′00″S 151°20′00″E﻿ / ﻿5.05°S 151.3333°E﻿ / -5.05; 151.3333
  (למפת פפואה גינאה החדשה מוגדלת) פורט מורסבי לאה קונדיאבה גורוקה וואבג מדנג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט אולאוון(למפת פפואה גינאה החדשה רגילה) פורט מורסבי לאה קונדיאבה גורוקה וואבג מדנג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט אולאוון
 
צילום לוויין מ-2005 שבו נראית בבירור תימרת קיטור מעל הים שמקורה בהר אולאוון
אוּלַאווּן (באנגלית: Ulawun), מכונה גם The Father ("האב"), North Son ("הבן הצפוני") ו-Vatr, הוא הר געש פעיל באי בריטניה החדשה, השייך לפפואה גינאה החדשה.
גאוגרפיה ותיאור

הר הגעש אולאוון שוכן במזרח האי בריטניה החדשה שבמרכז פפואה גינאה החדשה, כ-130 קילומטרים דרומית מערבית לעיר רבאול, כשהוא משתרע על הגבול בין מחוז "מזרח בריטניה החדשה" מדרום מזרח ומחוז "מערב בריטניה החדשה" מצפון מערב. ההר שוכן על חופו הצפוני של האי כשהוא צופה על ים ביסמרק. דרומית מערבית לו שוכן ההר באמוס (Bamus), הר געש פעיל נוסף כשביניהם מפריד אוכף. צורת ההר חרוטית, מדרונותיו תלולים, והפסגה בגובה 2,334 מעל פני הים היא הפסגה הגבוהה ביותר בקשת הגעשית של ביסמרק, שרשרת של הרים באורך של כ-1,000 קילומטרים המשתרעת מרבאול במזרח ועד ויוואק במערב וכוללת לא פחות מ-21 הרי געש. פסגת אולאוון היא גם הנקודה הגבוהה ביותר בארכיפלג ביסמרק.
אולאוון הוא הר געש שכבתי הבנוי משכבות שהתקשו של לבה, וטפרה (אפר געשי וסלעים) שנפלטו בהתפרצויות קודמות. צורת ההר סימטרית למעט מתלול גדול בצידו הדרומי שככל הנראה נוצר עקב שקיעה. לועות צדדים שוכנים על המדרונות המזרחיים והצפון-מערביים. קניון שקירותיו תלולים התחתר בצד הצפון מערבי של ההר ודרומית לו יש מתחם של קילוחי לבה. האקלים באזור בו שוכן ההר הוא אקלים טרופי ולכן צומח יער גשם טרופי על מדרונותיו, למעט 1,000 המטרים האחרונים שבשל ההתפרצויות חשופים לגמרי מצמחייה.
פעילות געשית

אולאוון הוא אחד מהרי הגעש הפעילים ביותר בפאפואה גינאה החדשה, והוא חלק מטבעת האש, אזור המקיף את האוקיינוס השקט וכולל כמה מהרי הגעש הפעילים ביותר בעולם. הלבה שההר פולט במהלך התפרצויות מתפוצצות היא בזלתית עד אנדזיטית. הרי הגעש בפאפואה גינאה החדשה הם בין המקורות השופעים ביותר לגופרית דו-חמצנית. מחקרים שנערכו לאחרונה הראו שמהר אולאוון נפלטים כ-7 ק"ג SO2 לשנייה, כ-2% מסך הפליטה העולמית של SO2 לאטמוספירה.
ההתפרצויות הגעשיות מתחוללות מהלוע המרכזי של ההר ואופיין הוא בדרך כלל סטרומבוליאני עד פלאני: התפרצויות מתפוצצות, זרמים פירוקלסטיים, להארים והתפרצות פריאטיות. מדד ההתפרצות הגעשית (VEI) הוא בדרך כלל בין 1 ל-3.
ההתפרצות הגעשית המתועדת הראשונה של ההר הייתה של שודד הים ומגלה הארצות האנגלי ויליאם דמפייר (William Dampier‏; 1715-1651) ב-1700. התיעוד הבא היה רק 178 שנים אחר כך. ב-1878 דיווח איש עסקים אוסטרלי בשם וילפרד פאוול (Wilfred Powell) על התפרצות ההר. מהמאה ה-18 תועדו 22 התפרצויות בהר. התפרצות גדולה ב-1915 השקיעה 10 סנטימטר של אפר בטוריו (Toriu), כ-50 קילומטרים צפונית מזרחית להר. כמעט לאורך כל השנים האחרונות הייתה באולאוון פעילות געשית רציפה והתפוצצויות קטנות מתרחשות לעיתים קרובות בהר. הפעילות הגעשית בהר התגברה החל מ-1970 ובסדרה של התפרצויות התחולל שינוי בצורת הלוע המרכזי של ההר. התפרצות ב-1980 פלטה עמוד אפר לגובה של 20 קילומטרים וזרמים פירוקלסטים שסחפו את כל מדרונות ההר וגרמו נזקים לאזור בגודל 20 קמ"ר. הפעילות הגיעה לשיא בהתפרצות שהחלה ב-28 בספטמבר 2000 ונמשכה עד חודש נובמבר 2000 שבה מדד ההתפרצות הגעשית היה 4, ובמהלכה היו התפוצצויות, זרמים פירוקלסטיים ולהארים שגרמו נזק רב לרכוש ואילצו לפנות כ-4,000 תושבים מהאזורים בסיכון בסמוך להר.
הסכנה הרצינית ביותר מההר היא התמוטטותו שעלולה לגרום נזק לשטח בגודל של מאות קמ"ר. מכיוון שההר גבוה בכ-400 מטרים ממרבית הרי הגעש בקשת הגעשית של ביסמרק חוששים החוקרים שההר הגיע לגבול היציבות המבנית שלו. לנוכח סיכון זה ולנוכח ההיסטוריה הגעשית של ההר והקרבה לאוכלוסייה בת כמה אלפי תושבים המתגוררים ביישובים הסמוכים הוא הוכרז על ידי האגודה הבינלאומית לוולקנולוגיה ולכימיה של פנים כדור הארץ (International Association of Volcanology and Chemistry of the Earth's Interior) ב-1991 כאחד מ-16 הרי הגעש של העשור ("Decade Volcanoes"), ולכן כראוי למחקר מיוחד כחלק מ"העשור הבינלאומי להפחתת אסונות הטבע" של האו"ם.
הערות שוליים

↑  Ulawun Weekly reports
↑  בהקבלה להר הגעש באמוס הנמצא דרומית מערבית לאולאוון והמכונה גם הבן הדרומי
↑  Ulawun Synonyms & Subfeatures
1 2  Ulawun Volcano
↑  היסטוריה של התפרצויות
↑  McGonigle A.J.S., Oppenheimer C., Tsanev V.I. et al. (2004),  Sulphur dioxide fluxes from Papua New Guinea's volcanoes תקציר המאמר שהופיע ב-Geophysical Research Letters, v. 31, issue 8
1 2 3  Ulawun Volcano - John Seach
↑  Volcanic Activity on Ulawun: Natural hazards
↑  Decade Volcanoes
אוניברסיטת פנתאון-אסאס

| --- | --- |


 אוניברסיטה בצרפת
 תקופת הפעילות:  1971–הווה (כ־53 שנים) 
 בעלי תפקידים
 יו"ר:  Stéphane Braconnier 
 סטודנטים
 :  16,221 (נכון ל־אוגוסט 2016) 
 מיקום
 מדינה:  צרפת צרפת
 www.assas-universite.fr
 he
 
אוניברסיטת פריז II: פנתאון - אסאס (בצרפתית: Université Paris II Panthéon-Assas) נוסדה בשנת 1970 כהמשך לאוניברסיטת פריז העתיקה אשר החלה את דרכה בשנת 1253, דורגה במקום הראשון בצרפת בשנת 2010 כאוניברסיטה המובילה בתחום לימודי חוק ומשפט.
לאוניברסיטה יש כשמונה עשר קמפוסים שונים בפריז כשרובם ממוקמים ברובע הלטיני ההיסטורי בעיר, עשרים וארבעה מרכזי מחקר, וחמישה בתי ספר לדוקטורט. לאוניברסיטה יש ארבע מחלקות אשר מתמחות במשפט, ניהול פרטי וציבורי, כלכלה, ומדעי הפוליטיקה, וממוצע של שמונה עשר אלף סטודנטים. ביחד עם אוניברסיטה נוספות, הוא אחראי על ספריית קוג'אס.
משנת 1970 באוניברסיטה למדו שני ראשי ממשלה צרפתיים, שלושה נשיאי מפלגות צרפתיות, שמונה שרי ממשלה בתחומים שונים כולל הגנה, צדק, פנים, כלכלה ואוצר, ובנוסף שני ראשי מדינה זרים, וארבעה סנטורים ושרים זרים. באוניברסיטת פריז II יש גם פרופסור ישראלי אחד: פרופ' דוד נקש (מז"פ מחשבים וזיהוי עברות מחשב).
אוניברסיטת אל-אקצא

| --- | --- |
אין תמונה חופשית
 אוניברסיטה
 תקופת הפעילות:  1991–הווה (כ־33 שנים) 
 בעלי תפקידים
 סגל:  615 
 מיקום
 מדינה:  מדינה פלסטינית מדינה פלסטינית
 קואורדינטות:  31°30′43″N 34°26′26″E﻿ / ﻿31.511938°N 34.440605°E﻿ / 31.511938; 34.440605
 www.alaqsa.edu.ps/english/
  (למפת עזה מוגדלת) אוניברסיטת אל-אקצא(למפת עזה רגילה) אוניברסיטת אל-אקצא
 
אוניברסיטת אל-אקצא (בערבית: جامعة الأقصى) היא מוסד להשכלה גבוהה בעיר עזה. האוניברסיטה הוקמה בשנת 1955 והיא המוסד הממשלתי הוותיק ביותר להשכלה גבוהה ברצועת עזה. באוניברסיטה לומדים כ-26,000 סטודנטים.
היסטוריה

אוניברסיטת אל-אקצא הוקמה בשנת 1955 על ידי ממשלת מצרים כמכון להכשרת מורים בשם "מכללה להוראה על שם בדר". עם השנים נוספו למכללה מחלקות אקדמיות במגוון נושאים, ובשנת 1991 הוכרה כמכללה להשכלה גבוהה. בשנת 2000 שינתה את שמה ל"אוניברסיטת אל-אקצא".
רוב מבני האוניברסיטה נמצאים בעיר עזה. הפקולטה לרפואה, הספרייה המרכזית ומרכז כנסים נמצאים בקמפוס האוניברסיטה בח'אן יונס.
האוניברסיטה שיתפה פעולה במחקרים מדעיים עם אוניברסיטאות שונות, בהן אוניברסיטאות בבלגיה, מלזיה, מצרים, מרוקו, ספרד וצרפת.
בשנת 2024, במהלך מלחמת חרבות ברזל, פרסם חייל צה"ל באינסטגרם סלפי על רקע ספרייה שהצית באוניברסיטה.
פקולטות

הפקולטה למדע שימושי
הפקולטה לאמנות ומדעי החיים
הפקולטה לחינוך
הפקולטה לאמנויות יפות
הפקולטה לתקשורת
הפקולטה לניהול וכלכלה
הפקולטה לספורט
הפקולטה לטכנולוגיית מידע
הפקולטה לרפואה
בכל הפקולטות קיימות מגמות לימוד לתואר ראשון, וברובן גם לתואר שני. חלק מהפקולטות משתפות פעולה בתוכנית הלימודים עם אוניברסיטת עין שמס בקהיר.
הערות שוליים

↑  לילך שובל, תיעוד חריג: לוחם צה"ל הצית ספרייה באוניברסיטה בעזה, באתר ישראל היום, 24 במאי 2024
אי רובינזון קרוזו

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  33°38′29″S 78°50′28″W﻿ / ﻿33.641388888889°S 78.841111111111°W﻿ / -33.641388888889; -78.841111111111
 שטח:  47.93 קילומטר רבוע
 רוחב:  7 קילומטר
 גובה מרבי:  El Yunque Hill
 נתונים מדיניים
 מדינה:  צ'ילה 
 אוכלוסייה:  1,083 (2014)
 אזור זמן:  UTC-6
 עיר ראשית:  סן חואן באוטיסטה 
 על שם:  רובינזון קרוזו 
 מגלה:  חואן פרננדס 
 תאריך גילוי:  1574 
  (למפת צ'ילה מוגדלת) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט אי רובינזון קרוזו(למפת צ'ילה רגילה) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט אי רובינזון קרוזו
 
אי רובינזון קרוזו (בספרדית: Isla Robinsón Crusoe), ובשמו הקודם מאס א טיירה (Más a Tierra), הוא אי געשי השייך לארכיפלג של איי חואן פרננדס הצ'יליאנים, הממוקמים בדרום האוקיינוס השקט, כ-640 קילומטר מערבית ליבשת אמריקה הדרומית.